**Præsentation af faget: Værdiskabende optimering gennem automatisering**

Flere og flere virksomheder indfører robotter til at varetage opgaver som kundeoprettelser, fakturering m.m. I faget ”Værdiskabende optimering gennem automatisering” vil vi arbejde med, hvad disse softwarerobotter er, hvilke opgaver de kan udfylde samt hvilke gevinster og udfordringer, det kan give virksomheden. Du vil lære, hvordan virksomheden afdækker sine behov for at bruge robotter, samt hvordan den skal introducere robotten på arbejdspladsen. Endelig vil du i faget også lære at udvikle din egen robot til administrative arbejdsopgaver.